Marijampolės–Vilkaviškio siaurasis geležinkelis

Marijampolės–Vilkaviškio siaurasis geležinkelis – 600 mm vėžės pločio 26 km ilgio siaurasis geležinkelis,„Lietuvos ūkis“, 1925 m., Nr. 8 // psl. 351. veikęs XX a. 1-ojoje pusėje tarp Marijampolės ir Vilkaviškio. Stotelių tarp miestų nebuvo, tačiau spėjama pralanka ties Gižais. Karo metu traukiniai buvo tempiami garvežių, po karo – arklių trauka. Karo metais vagonais į Vilkaviškį buvo tempiami kroviniai link Vokietijos, o iš Vilkaviškio vagonai važiuodavo tušti. Iš Vilkaviškio siauruku buvo galima nuvykti ir į Naumiestį. Po karo traukiamas vagonas buvo iš lentų sukalta būda, kurioje buvo 16 vietų keleiviams.

Geležinkelis buvo nutiestas maršrutu Marijampolės kareivinės – Vilkaviškio geležinkelio stotis.Siaurasis geležinkelis tarp Marijampolės ir Vilkaviškio. 2023-05-21, Suduvosgidas.lt (tikrinta 2025-04-27). Marijampolėje aklakelis baigėsi keliasdešimt metrų į pietus nuo tuometinėje Varšuvos gatvėje stovėjusios cerkvės. Vilkaviškyje siauruko bėgiai ėjo nuo Marijampolės pusės Vytauto gatve iki pat Vilkaviškio katedros, toliau suko į dešinę ir vingiavo Gedimino gatve, o ruožas baigėsi Didžiųjų Šelvių kaime, kur yra plačiojo geležinkelio Vilkaviškio geležinkelio stotis.Siaurojo geležinkelio bėgiai Kazlų Rūdos miškuose ir Vilkaviškio miestelyje. Suduvosgidas.lt (tikrinta 2025-04-27). Į šiaurės vakarus nuo Vilkaviškio toliau ėjo Vilkaviškio–Naumiesčio siaurasis geležinkelis.

 Istorija 

Geležinkelis nutiestas I pasaulinio karo metais kaizerinės vokiečių valdžios iniciatyva kaip lauko geležinkelis (), iš pradžių planuotas Kalvarija–Marijampolė–Vilkaviškis, tačiau Kalvarijos–Marijampolės ruožas nebuvo nutiestas.Kai Marijampolę ir Vilkaviškį jungė „siaurukas“. 2012-08-15, Santaka.info (tikrinta 2025-04-27). 1915 m. tiesimo darbus pradėjo rusų karo belaisviai, 1916 m. vasarą jis atidarytas. Siauruku vokiečiai veždavo javus, galvijus, mišką, nuo 1917 m. – tik javus. Vagonus traukdavo arkliai. Po karo geležinkelis atiteko privačiam verslui, juo imta vežti keleivius. 1922 m. mėginta važinėti variklio trauka, bet 1923 m. sugrįžta prie arklių traukos.Miestas auga. Mariampolė. „Lietuva“, 1923-10-24, psl. 4. 1923 m. žmones juos veždavo vienas arklių traukiamas vagonas, sukaltas iš lentų,Marijampolės krašto viešojo transporto istorijos štrichai (Sūduvos istorijos puslapiai). 2019-04-16, Suvalkietis.lt (tikrinta 2025-04-27). kartais nuvirsdavęs nuo bėgių.Žinios iš Lietuvos. „Lietuva“, 1923-01-17, psl. 4 Apie 1925–1926 m. geležinkelis buvo uždarytas ir išardytas.

 Šaltiniai 

Kategorija:Lietuvos siaurieji geležinkeliai